फिर हाकिम सिंह को अहसास होने लगा जैसे यह नई शादी वाला लड़का उसका अपना ही छोटा भाई हो। उसके मन में एक रहम-सा पैदा होने लगा। अगर उसने लड़के से आगे साइकिल निकाल दी तो उसकी पत्नी पर बुरा प्रभाव पड़गा। औरत की नजरों में वह लड़का कमजोर आदमी होकर रह जाएगा। क्या कदर रह जाएगी पत्नी की निगाह में अपने पति के मर्दानेपन की? हाकिम सिंह सोचने लगा, उसकी अपनी यह विजय उसके किसी काम नहीं आएगी। लड़के का नाश हो जाएगा। लड़के की विजय तो फिर भी कोई अर्थ रखती है। उसे लड़के पर तरस आने लगा।